Dim Cwsg Tan Cwrlwys | daflog
Dim Cwsg Tan Cwrlwys
Postiwyd ar 22 Chwefror 2008 gan dafydd
Dwi'n mwynhau gwylio y gyfres Your Channel ar Aitsh Ti Fi Cymru Wêls ITV1 Wales sy'n edrych nôl ar 50 mlynedd o ddarlledu annibynnol yng Nghymru. Roedd y sioe ddiwethaf yn edrych ar 'oes aur' y sianel yn yr 80au pan roedd digon o arian ar gael i'r darlledwr (neu o leia' roedd e'n oes aur i mi, gan fy mod i'n blentyn ar y pryd).
Mae digon o glipiau difyr wedi ymddangos yn y rhaglenni yn cynnwys nifer o raglenni Cymraeg HTV. Os ydych chi eisiau gweld rhaglenni llawn o'r gorffennol mae nifer ohonyn nhw ar wefan ITV Lleol Cymru.
Yr un gorau o'n rhan i yw Miri Mawr! Synnwch wrth weld Geraint Jarman yn blaco lan mewn perfformiad hynod wleidyddol anghywir o ddyn indiaidd. Syfrdanwch gyda'r dechnoleg chwyldroadol chroma-key. Ac wrth gwrs mae Calimero. Y gwesteion yn yr ogof yw Margaret Pritchard (lawr, fechgyn) a Huw Jones (a'i wallt). Gwych.